CELEX: 32011D0303
Language: sl
Date: 2011-05-20 00:00:00
Title: 2011/303/EU: Izvedbeni sklep Komisije z dne 20. maja 2011 o odobritvi metod za razvrščanje prašičjih trupov na Nizozemskem (notificirano pod dokumentarno številko C(2011) 3427)

24.5.2011   
            
            
               SL
            
            
               Uradni list Evropske unije
            
            
               L 136/95
            
         IZVEDBENI SKLEP KOMISIJE
   z dne 20. maja 2011
   o odobritvi metod za razvrščanje prašičjih trupov na Nizozemskem
   (notificirano pod dokumentarno številko C(2011) 3427)
   (Besedilo v nizozemskem jeziku je edino verodostojno)
   (2011/303/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(m) v povezavi s členom 4 Uredbe,
   ob upoštevanju naslednjega:
   
               (1)
            
            
               Točka 1 oddelka B.IV Priloge V k Uredbi (ES) št. 1234/2007 določa, da se za razvrščanje trupov prašičev vsebnost pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode, ki temeljijo na fizičnih meritvah enega ali več anatomskih delov trupa prašiča. Za odobritev metod za ocenjevanje mora biti izpolnjeno najvišje odstopanje statistične napake pri oceni. To odstopanje je opredeljeno v členu 23(3) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (2).
            
         
               (2)
            
            
               Z Odločbo 2005/627/EGS (3) je Komisija odobrila uporabo dveh metod za razvrščanje prašičjih trupov na Nizozemskem.
            
         
               (3)
            
            
               Zaradi tehničnih prilagoditev in dejstva, da se v nizozemski populaciji prašičev pričakuje sprememba, saj naj v bližnji prihodnosti predvidoma ne bi bilo več kastriranih samcev, je Nizozemska zaprosila Komisijo, naj odobri tri metode za razvrščanje prašičjih trupov na njenem ozemlju, pri čemer je podrobno opisala preizkus z raztelešenjem in navedla načela, na katerih temeljijo te metode, rezultate svojih preizkusov z raztelešenjem ter enačbe za ocenjevanje odstotka mesnatosti v protokolu, opredeljenem v členu 23(4) Uredbe (ES) št. 1249/2008.
            
         
               (4)
            
            
               Proučitev navedene prošnje je pokazala, da so pogoji za odobritev navedenih metod za razvrščanje izpolnjeni. Zato bi bilo treba te metode za razvrščanje na Nizozemskem odobriti.
            
         
               (5)
            
            
               Spremembe naprav ali metod ocenjevanja ne bi smele biti dovoljene, če niso izrecno odobrene s sklepom Komisije.
            
         
               (6)
            
            
               Zaradi jasnosti in pravne varnosti je treba Odločbo 2005/627/ES razveljaviti.
            
         
               (7)
            
            
               Ob upoštevanju tehničnih okoliščin, povezanih z uvajanjem novih naprav in novih enačb, bi bilo treba metode za razvrščanje prašičjih trupov, odobrene s tem sklepom, uporabljati od 3. oktobra 2011.
            
         
               (8)
            
            
               Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Za razvrščanje prašičjih trupov na Nizozemskem se v skladu s točko 1 oddelka B.IV Priloge V k Uredbi (ES) št. 1234/2007 odobri uporaba naslednjih metod:
   
               —
            
            
               naprave, imenovane Hennessy Grading Probe (HGP 7), in z njo povezanih metod ocenjevanja, podrobno opredeljenih v delu 1 Priloge,
            
         
               —
            
            
               naprave, imenovane „Capteur Gras/Maigre – Sydel (CGM)“, in z njo povezanih metod ocenjevanja, podrobno opredeljenih v delu 2 Priloge,
            
         
               —
            
            
               naprave, imenovane CSB Image-Meater (CSB), in z njo povezanih metod ocenjevanja, podrobno opredeljenih v delu 3 Priloge.
            
         Člen 2
   Spremembe odobrenih naprav ali metod ocenjevanja niso dovoljene, če takšne spremembe niso izrecno odobrene s sklepom Komisije.
   Člen 3
   Odločba 2005/627/ES se razveljavi.
   Člen 4
   Ta sklep se uporablja od 3. oktobra 2011.
   Člen 5
   Ta sklep je naslovljen na Kraljevino Nizozemsko.
   
      V Bruslju, 20. maja 2011
      
         
            Za Komisijo
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 337, 16.12.2008, str. 3.
   
      (3)  UL L 224, 30.8.2005, str. 17.
   
      PRILOGA
      
         METODE ZA RAZVRŠČANJE PRAŠIČJIH TRUPOV NA NIZOZEMSKEM
      
      DEL 1
      
         Hennessy Grading Probe (HGP 7)
      
      
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „Hennessy grading probe (HGP 7)“.
               
            
                  2.
               
               
                  Naprava je opremljena s sondo premera 5,95 mm (in ima 6,3 mm rezila na vsaki strani sonde pri vrhu), ki vsebuje fotodiodo (Siemens LED tipa LYU 260-EO in fotodetektor tipa 58 MR) in ima obratovalno razdaljo med 0 in 120 milimetri. Rezultati meritev se pretvorijo v predviden delež mesnatosti z uporabo HGP 7 samega ali računalnika, ki je povezan z njim.
               
            
                  3.
               
               
                  Vsebnost pustega mesa v trupu se izračuna v skladu z naslednjo enačbo:
                  LMP = 65,92 – 0,6337 * Maščevje + 0,0446 * Mišica
                  
                  pri čemer je:
                  
                              LMP
                           
                           
                              =
                           
                           
                              ocenjeni delež pustega mesa v trupu,
                           
                        
                              
                                 Maščevje
                              
                           
                           
                              =
                           
                           
                              debelina maščobe v milimetrih (vključno s kožo), izmerjena s HGP7 6 centimetrov od vzdolžne osi hrbta med tretjim in četrtim rebrom od položaja zadnjega rebra,
                           
                        
                              
                                 Mišica
                              
                           
                           
                              =
                           
                           
                              debelina mišice v milimetrih (vključno s kožo), izmerjena s HGP7 istočasno in na istem mestu kot maščevje.
                           
                        Ta enačba velja za trupe, ki tehtajo med 73,5 in 107,5 kilogramov.
               
            DEL 2
      
         Capteur Gras/Maigre – Sydel (CGM)
      
      
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „Capteur Gras/Maigre – Sydel (CGM)“.
               
            
                  2.
               
               
                  Naprava je opremljena s sondo visoke ločljivosti Sydel premera 8 mm, z oddajno infrardečo svetlečo diodo (Honeywell) in dvema sprejemnima fotodiodama (Honeywell). Obratovalna razdalja je med 0 in 95 milimetrov.
                  Rezultate meritev naprava CGM preračuna v ocenjeni odstotek mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  LMP = 66,86 – 0,6549 * Maščevje + 0,0207 * Mišica
                  
                  pri čemer je:
                  
                              LMP
                           
                           
                              =
                           
                           
                              ocenjeni delež pustega mesa v trupu,
                           
                        
                              
                                 Maščevje
                              
                           
                           
                              =
                           
                           
                              debelina maščobe v milimetrih (vključno s kožo), izmerjena s CGM 6 centimetrov od vzdolžne osi hrbta med tretjim in četrtim rebrom od položaja zadnjega rebra,
                           
                        
                              
                                 Mišica
                              
                           
                           
                              =
                           
                           
                              debelina mišice v milimetrih (vključno s kožo), izmerjena s CGM istočasno in na istem mestu kot maščevje.
                           
                        Ta enačba velja za trupe, ki tehtajo med 73,5 in 107,5 kilogramov.
               
            DEL 3
      
         CSB Image-Meater (CSB)
      
      
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „CSB Image-Meater (CSB)“.
               
            
                  2.
               
               
                  Glavni sestavni deli naprave CSB Image-Meater so video kamera, osebni računalnik, opremljen s kartico za analiziranje slike, zaslon, tiskalnik, krmilni mehanizem, sprožitveni mehanizem in vmesniki. Meritve vseh spremenljivk Image-Meater (16) se opravijo na razpolovnici v predelu stegna (okoli M. gluteus medius).
                  Rezultati meritev se z uporabo računalnika pretvorijo v ocene deleža pustega mesa.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                     LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS
                  
                  pri čemer je 16 objektivnih meritev s CBS na razpolovnici:
                  
                              LMP
                           
                           
                              =
                           
                           
                              ocenjeni delež pustega mesa v trupu,
                           
                        
                              S
                           
                           
                              =
                           
                           
                              debelina maščevja, najmanjša debelina maščevja nad mišico gluteus medius (v milimetrih),
                           
                        
                              F
                           
                           
                              =
                           
                           
                              debelina mišice, najmanjša debelina mišice med prednjim koncem mišice gluteus medius in hrbtnim delom medularnega kanala (v milimetrih),
                           
                        
                              ML
                           
                           
                              =
                           
                           
                              dolžina mišice gluteus medius (v milimetrih),
                           
                        
                              MS
                           
                           
                              =
                           
                           
                              povprečna debelina sala pod mišico gluteus medius (v milimetrih),
                           
                        
                              MF
                           
                           
                              =
                           
                           
                              povprečna debelina pustega mesa pod mišico gluteus medius (v milimetrih),
                           
                        
                              WL
                           
                           
                              =
                           
                           
                              povprečna dolžina vretenc vključno z medvretenčnimi ploščicami (v milimetrih),
                           
                        
                              Wa,b,c,dS
                           
                           
                              =
                           
                           
                              povprečna debelina sala pod prvim merjenim vretencem (a) in tremi drugimi vretenci (b, c, d) (v milimetrih),
                           
                        
                              Wa,b,c,dF
                           
                           
                              =
                           
                           
                              povprečna debelina pustega mesa pod prvim merjenim vretencem (a) in tremi drugimi vretenci (b, c, d) (v milimetrih),
                           
                        
                              ES
                           
                           
                              =
                           
                           
                              povprečna zunanja debelina sala nad štirimi merjenimi vretenci (v milimetrih),
                           
                        
                              IS
                           
                           
                              =
                           
                           
                              povprečna notranja debelina sala nad štirimi merjenimi vretenci (v milimetrih).
                           
                        
            
                  4.
               
               
                  Točke merjenja so opisane v delu II protokola, ki ga je Komisiji predložila Nizozemska v skladu s členom 23(4) Uredbe (ES) št. 1249/2008.
                  Ta enačba velja za trupe, ki tehtajo med 73,5 in 107,5 kilogramov.